Συντεταγμένες: 48°46′40″N 2°27′11″E﻿ / ﻿48.77778°N 2.45306°E﻿ / 48.77778; 2.45306

Το **Κρετέιγ** (γαλλικά: Créteil) είναι κοινότητα στα νοτιοανατολικά προάστια του Παρισιού, πρωτεύουσα του νομού Βαλ-ντε-Μαρν, στην περιοχή Ιλ-ντε-Φρανς. Οι κάτοικοί του ονομάζονται Κριστολιάν.

Είναι έδρα επισκοπής από το 1966 και ακαδημίας από το 1972. Κατά την απογραφή το 2017, ο πληθυσμός της κοινότητας ανέρχονταν σε 90.605 κατοίκους.

Η πόλη παρουσιάζει ποιοτική περιβαλλοντική κληρονομιά, ιδίως χάρη στη λίμνη των 42 εκταρίων, στις όχθες του ποταμού Μάρνη και στην ετικέτα «4 λουλούδια» με την οποία τιμήθηκε το 1984 στον διαγωνισμό πόλεων και χωριών.

Γεωγραφικά στοιχεία
-------------------

Το Κρετέιγ στα προάστια του Παρισιού
Το Κρετέιγ είναι μια πόλη στα νοτιοανατολικά προάστια του Παρισιού. Βρίσκεται στο κέντρο του νομού Βαλ-ντε-Μαρν και απέχει 11 χιλιόμετρα από το κέντρο του Παρισιού, με το οποίο συνδέεται με το μετρό. 

Διασχίζεται από τον ποταμό Μάρνη που πραγματοποιεί την τελευταία καμπή πριν τη συμβολή του στον Σηκουάνα. 

Για την αποτροπή πλημμυρών που θα προκαλούσαν σημαντικές ζημίες, έχει κατασκευαστεί μια τεχνητή λίμνη περίπου 42 εκταρίων που βρίσκεται νοτιοδυτικά της πόλης: η λίμνη Κρετέιγ. Πρόκειται για ένα παλιό λατομείο που μετατράπηκε σε λίμνη στα μέσα της δεκαετίας του '70 και στις όχθες της αναπτύχθηκε οικιστικό συγκρότημα και πάρκο. Η περιοχή της λίμνης είναι δημοφιλής χώρος αναψυχής.

Ιστορία
-------

Μέχρι τον Β' Παγκόσμιο Πόλεμο, το Κρετέιγ ήταν μια μικρή πόλη με αγροτικό χαρακτήρα. Από το 1955 γνώρισε έντονη αστικοποίηση και δημιουργήθηκε η νέα πόλη. Το 1965, το Κρετέιγ έγινε πρωτεύουσα του νέου νομού Βαλ-ντε-Μαρν και επωφελήθηκε από ένα πολεοδομικό πρόγραμμα για την κατασκευή διοικητικών κτιρίων απαραίτητων στο νέο του καθεστώς: Νοσοκομείο, νομαρχία, δημαρχείο, δικαστήριο και άλλα δημόσια κτίρια.

Πανόραμα του Κρετέιγ

Οικονομία
---------

Το Κρετέιγ περιλαμβάνει ένα ευρύ φάσμα βιομηχανιών, μεταξύ των οποίων μονάδες ηλεκτρονικών ειδών, τροφίμων, ποτών και εξαρτημάτων αυτοκινήτων, εργοστάσια κατασκευής μηχανολογικού και ηλεκτρολογικού εξοπλισμού, κ.ά. 

Η πόλη είναι πρωτίστως σημαντικό διοικητικό κέντρο και κέντρο εξυπηρέτησης, στην οικονομία κυριαρχεί ο τριτογενής τομέας. Το Κρετέιγ συγκεντρώνει τις διοικητικές υπηρεσίες ως πρωτεύουσα του νομού Βαλ-ντε-Μαρν, το Πανεπιστήμιο, καθώς επίσης και τις υπηρεσίες υγείας και νοσοκομείων του νομού.

Χαρακτηριστικά της πόλης
------------------------

### Η σύγχρονη πόλη

Ένα οικιστικό σύμπλεγμα με 12.000 κατοικίες δημιουργήθηκε γύρω από την τεχνητή λίμνη και το πάρκο, διασφαλίζοντας τη διατήρηση της αγροτικής φυσιογνωμίας της πόλης.

Η σύγχρονη αρχιτεκτονική κατέχει κυρίαρχη θέση στην πόλη, με εμβληματικά οικοδομήματα όπως το κτίριο της Νομαρχίας, το δημαρχείο, τα δικαστήρια, τον Χώρο τέχνης και πολιτισμού, τα περίφημα «λάχανα», τα αρχεία του νομού...

Οι κύριες περιοχές πεζοπορίας είναι οι όχθες της λίμνης Κρετέιγ, οι όχθες του ποταμού Μάρνη και η πεζοδρομημένη περιοχή του παλιού χωριού. Το Κρετέιγ διαθέτει 180 εκτάρια δημόσιων χώρων πρασίνου.

* Σύγχρονα κτίρια του Κρετέιγ
* Το κτίριο των νομαρχιακών αρχείωνΤο κτίριο των νομαρχιακών αρχείων
* Το Δικαστικό μέγαροΤο Δικαστικό μέγαρο
* Κτίρια που ονομάζονται «Λάχανα»Κτίρια που ονομάζονται «Λάχανα»
* Συνοικία στις όχθες της λίμνης ΚρετέιγΣυνοικία στις όχθες της λίμνης Κρετέιγ
* Αθλητικό κέντροΑθλητικό κέντρο
* Η διεύθυνση ΑθλητισμούΗ διεύθυνση Αθλητισμού
* Πολυχώρος βιβλιοθήκηςΠολυχώρος βιβλιοθήκης

### Ιστορικά μνημεία

Η εκκλησία Σαιν-Κριστόφ στο Κρετέιγ
* Η εκκλησία Σαιν-Κριστόφ με κρύπτη του 8ου αιώνα.

* Ο νεολιθικός λειαντήρας, που ανακαλύφθηκε στις αρχές του 20ού αιώνα, είναι ένας λίθος από ψαμμίτη βάρους άνω των δύο τόνων που προορίζονταν για το ακόνισμα πετρών. Χρονολογείται από το 5.000 π.Χ. περίπου, μάρτυρας της πρώιμης κατοίκησης της περιοχής.
* Ο περιστερώνας, που είναι ταξινομημένος ως ιστορικό μνημείο από το 1972, είναι ο μεγαλύτερος περιστερώνας στην Ιλ-ντε-Φρανς. Μπορεί να φιλοξενήσει 1.500 ζευγάρια περιστεριών.
* Μια μεγάλη βίλα ιταλικού στιλ που χτίστηκε γύρω στο 1863 στη μέση του πάρκου Ντυπεϊρού. Είναι η σημερινή κατοικία του νομάρχη.
* Μνημείο της Αντίστασης και της Απέλασης.Το μνημείο ανεγέρθηκε από το γενικό συμβούλιο του νομού Βαλ-ντε-Μαρν στις 10 Μαΐου 1974. Βρίσκεται κοντά στο κτίριο της Νομαρχίας.

* Ιστορικά μνημεία
* Νεολιθικός λειαντήρας πετρώνΝεολιθικός λειαντήρας πετρών
* Ο περιστερώνας, 14ος αιώναςΟ περιστερώνας, 14ος αιώνας

Παραπομπές
----------

1. ↑  *French National Directory of Representatives*. Ανακτήθηκε στις 15  Μαρτίου 2019.
2. ↑  «Base officielle des codes postaux» La Poste. 1  Οκτωβρίου 2018.
3. ↑  (Γαλλικά) *Code INSEE*.
4. ↑  *Code officiel géographique*. www.insee.fr/fr/information/4316069. Ανακτήθηκε στις 15  Απριλίου 2020.
5. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
6. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
7. ↑ . «habitants.fr/creteil».
8. ↑ . «villes-et-villages-fleuris.com».
9. ↑ . «distance.to/Paris».
10. ↑  Ιδιαίτερα με την κατασκευή της περιοχής Μον-Μελί από τον αρχιτέκτονα Charles-Gustave Stoskopf, ένα προοίμιο για την κατασκευή πολλών άλλων.
11. ↑ . «legifrance.gouv.fr».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρετέιγ** |

* Η ιστοσελίδα του Δημαρχείου (γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132567807
* LCCN: n83239583
* GND: 4085358-5
* BNF: cb15280333n (data)
* NKC: ge1135417

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |